วีวี่ บทเพลงจักรกลกู้ศตวรรษ

วีวี่ บทเพลงจักรกลกู้ศตวรรษ (Vivy -Fluorite Eye's Song-) เป็นซีรีส์อนิเมะโทรทัศน์ออริจินัล ผลิตโดยสตูดิโอวิตสตูดิโอ สร้างสรรค์โดยเทปเป นางัตสึกิและเอจิ อูเมฮาระ ออกอากาศตั้งแต่วันที่ 3 เมษายนถึง 19 มิถุนายน พ.ศ. 2564 ได้รับการดัดแปลงเป็นมังงะ วาดภาพโดยโมริตะ ยามาตานะ เผยแพร่ทางเว็บไซต์ Mag Comi ของสำนักพิมพ์แม็กการ์เดนตั้งแต่วันที่ 10 เมษายน พ.ศ. 2564 ส่วนซีรีส์นิยายเขียนโดยเทปเป นางัตสึกิและเอจิ อูเมฮาระ พร้อมภาพประกอบที่วาดโดย loundraw เริ่มตีพิมพ์เป็นหนังสือในเครือวิตโนเวล เมื่อวันที่ 30 เมษายน พ.ศ. 2564

เนื้อเรื่องย่อ 
ในปี ค.ศ. 2056 เป็นยุครุ่งเรืองของเทคโนโลยีที่สามารถผลิตปัญญาประดิษฐ์ (Artificial intelligence) หรือเอไอ (AI) ที่สามารถเคลื่อนที่ได้อย่างอิสระ รวมถึงหุ่นแอนดรอยด์ที่จำลองจากร่างกายมนุษย์ อย่างไรก็ตามเหล่าเอไอนี้ยังคงมีข้อจำกัดในเรื่องของโปรแกรมที่ถูกตั้งไว้เพื่อทำ "หน้าที่" เพียงอย่างเดียว

เอไอนักร้องเพลง มีชื่อว่า วีวี่ ได้รับหน้าที่ในการทำให้ผู้คนได้มีความสุขด้วยเสียงเพลงของเธอ เธอหวังไว้ว่าสักวันหนึ่งเธอจะต้องได้ขึ้นไปแสดงบนเวทีหลักของสวนสนุกที่เธอประจำการอยู่ให้ได้ จนในวันหนึ่งเธอได้พบกับเอไอที่มีชื่อว่า มัตสึโมโต้ ที่อ้างว่าถูกส่งมาจากอนาคต 100 ปีข้างหน้า โดยมีหน้าที่ในการยับยั้งสงครามทำลายล้างระหว่างมนุษย์กับเอไอ การผจญภัย 100 ปีของวีวี่ ในการช่วยโลกนี้จึงได้เริ่มต้นขึ้น

ตัวละคร

เอไอ

เอไอแรกที่เคลื่อนไหวได้โดยอิสระ ได้รับภารกิจคลุมเครือที่ว่า "ร้องเพลงเพื่อเติมเต็มหัวใจ" และทำให้ทุกคนมีความสุขด้วยการร้องเพลงที่สวนสนุก เนียร์แลนด์ ในฐานะนักร้องชื่อดีว่า เธอตัดสินใจร่วมมือกับมัตสึโมโต้ในการแก้ไขเหตุการณ์สำคัญที่จะนำไปสู่สงครามระหว่างมนุษย์กับ AI ที่จะเกิดขึ้นในอีก 100 ปีให้หลัง

เอไอจากอนาคตอีก 100 ปีให้หลัง ในอนาคตมัตสึโมโต้มีลักษณะรูปทรงเป็นลูกบาศก์ ในช่วงต้นของซีรีส์มัตสึโมโต้ใช้รูปลักษณ์เป็นตุ๊กตาหมี ด้วยกับความรู้ในเหตุการณ์ต่างๆ ที่นำไปสู่สงครามระหว่างมนุษย์กับเอไอ เขาจึงได้มาช่วยเหลือวีวี่ในการแก้ไขเหตุการณ์สำคัญเพื่อหยุดการพัฒนาเอไออันนำไปสู่สงคราม

เอไอ "ไลฟ์คีปเปอร์" และเป็นน้องสาวของวีวี่ ได้รับมอบหมายให้ดูแลมนุษย์ให้มีความเป็นอยู่ที่ดี เธอเป็นเจ้าของโรงแรมอวกาศที่โคจรรอบโลกชื่อซันไรซ์ แต่ในอนาคตจะถูกกล่าวหาว่าเป็นต้นเหตุทำให้โรงแรมซันไรซ์ตกสู่พื้นโลก ภายหลังได้มีการเผยว่าเอสเตลล่ามีน้องสาวที่หน้าตาเหมือนกันชื่อเอลิซาเบธ ซึ่งเป็นคนร้ายตัวจริงที่ก่อเหตุขึ้น

 Voiced by: ยูมิ อูจิยามะ
เอไอที่มีฐานะเป็นน้องสาวฝาแฝดของเอสเตลล่าและเป็นอดีตเอไอที่ถูกคัดทิ้ง

เอไอพยาบาล ในเส้นเวลาดั้งเดิม เกรซมีชื่อเสียงจากการแต่งงานกับศาสตราจารย์ซาเอกิ ทัตซึยะ ทำให้พวกเขาเป็นคู่รักมนุษย์-เอไอคู่แรกบนโลก

เอไอนักร้องที่มีปัญหาความนับถือตนเอง

มนุษย์

 ผู้สร้างเอไอมัตสึโมโต้แล้วส่งไปอดีตเพื่อยับยั้งสงคราม

เคตะ ฮายาชิ

 แฟนเพลงคนแรกของดีว่า เรียกดีว่าด้วยชื่อวีวี่ตามตัวละครในนิทาน

 น้องสาวของโมโมกะที่พบกับดีว่าบนโรงแรมอวกาสซันไรซ์

หลานสาวของยูโงะ อาศัยรถเข็นในการเคลื่อนที่

การผลิตและการออกอากาศ
วีวี่ บทเพลงจักรกลกู้ศตวรรษ เป็นซีรีส์อนิเมะโทรทัศน์ที่สร้างสรรค์และเขียนบทโดยเทปเป นางัตสึกิ และเอจิ อูเมฮาระ อำนวยการผลิตโดยบริษัทอะนิเพล็กซ์ และผลิตโดยสตูดิโอ วิตสตูดิโอ อนิเมะกำกับโดยชิมเป เอซากิ โดยมียูสูเกะ คูโบะเป็นผู้ช่วยผู้กำกับ ออกแบบตัวละครโดย loundraw โดยยูอิจิ ทากาฮาชิเป็นผู้ดัดแปลงแบบตัวละครสำหรับแอนิเมชัน ซาโตรุ โคซากิรับผิดชอบดนตรีประกอบ เพลงเปิดคือเพลง "Sing My Pleasure" ร้องโดยไคริ ยางิ อนิเมะมีกำหนดออกอากาศในวันที่ 3 เมษายน พ.ศ. 2564 ทางช่อง Tokyo MX และช่องอื่น ๆ พลัสเมเดียเน็ตเวิร์กส์เอเซีย ถือครองลิขสิทธิ์เผยแพร่ในภูมิภาคเอเชียตะวันออกเฉียงใต้และฉายผ่านทางช่องอนิพลัส เอเซีย

รายชื่อตอน

หมายเหตุ

อ้างอิง

แหล่งข้อมูลอื่น
เว็บไซต์ทางการ 
เว็บไซต์ทางการ 
 วีวี่ บทเพลงจักรกลกู้ศตวรรษ ที่ เอไอเอสเพลย์

อนิเมะที่ออกฉายในปี พ.ศ. 2564
นิยายญี่ปุ่นที่ตีพิมพ์ในปี พ.ศ. 2564